Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2025. gada 31. jūlija sēdē

Iepirkuma procedūras

**“****Sabiedrisko transportlīdzekļu kustības kontroles sistēmas pilnveidošana un paplašināšana”**

Identifikācijas Nr. RS/2025/45

**NOLIKUMS**

**Rīga**

**2025**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Rīgas pašvaldības sabiedrība ar ierobežotu atbildību “Rīgas satiksme” Sabiedrisko transportlīdzekļu (STL) kustības kontroles sistēmas pilnveidošana un paplašināšana.
	2. Galvenais CPV kods: 32237000-3 Portatīvi radio raidītāji un uztvērēji. Papildu CPV kodi: 51900000-1 (Vadības un kontroles sistēmu uzstādīšanas pakalpojumi), 51612000-5 (Informācijas apstrādes iekārtu uzstādīšanas pakalpojumi), 51611100-9 (Iekārtu uzstādīšanas pakalpojumi).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: 76 000,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2025/45.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800

1. **Pasūtītāja kontaktpersona:**

Alena Kamisarova, tālr. +371 67104791, mob.t. +371 28366242, e-pasts: Alena.Kamisarova@rigassatiksme.lv;

Māra Volkova, tel. +371 67104863, e-pasts – Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu. Iepirkuma procedūras norises laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz **2025. gada 25. augusta plkst.15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā piedāvājuma, kas sagatavots saskaņā ar nolikuma 3.pielikumu un atbilstoši 19.1.punkta prasībām.
		4. Finanšu piedāvājuma, kas sagatavots saskaņā ar nolikuma 4.pielikumu un atbilstoši

19.2.punkta prasībām.

1. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā, piedāvājuma variantu iesniegšanu pasūtītājs nepieļauj. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. **Iepirkuma priekšmets:** Piegādātājam jāveic sabiedrisko transportlīdzekļu (STL) kustības kontroles sistēmas pilnveidošana un paplašināšana, sistēmas uzturēšanas pakalpojumi atbilstoši tehniskajā specifikācijā noteiktajām prasībām, aprīkojot Pasūtītāja sabiedriskā transporta kustības kontroles punktus ar kontrolieriem atbilstoši tehniskajās specifikācijas definētajām prasībām (t.sk. iekārtu administrējošās programmatūras uzstādīšana), lai izveidotu STL reģistrācijas punktus, un jāpiegādā rokas pārnēsājamos (Ultra High Frequency) sistēmas mikroshēmu birku (turpmāk – tagu) nolasītājus.
	2. **Iekārtu un pakalpojuma apraksts:** norādīts Tehniskajā specifikācijā (2.pielikums) un Tehniskā piedāvājuma formā (3.pielikums).
	3. **Līguma termiņš:** sabiedrisko transportlīdzekļu (STL) kustības kontroles sistēmas pilnveidošana un paplašināšana **2 mēnešu laikā** no līguma spēkā stāšanās brīža. Sistēmas uzturēšanas pakalpojumus **24 mēnešu laikā** no sistēmas pieņemšanas un nodošanas akta parakstīšanas dienas.
	4. **Garantijas termiņš:** ir vismaz **24 mēneši** no pieņemšanas – nodošanas akta parakstīšanas dienas.
	5. Nepieciešamības gadījumā papildus informāciju par iepirkuma priekšmetu iespējams iegūt (tajā skaitā, apsekot Pasūtītāja objektus dabā), sazinoties ar Pasūtītāja kontaktpersonu: Mārtiņš Baltais, Iekšējo drošības sistēmu daļas vadītājs, martins.baltais@rigassatiksme.lv; tālr.: 26361519
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 5.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līguma (projekts nolikuma pielikumā Nr.5) 3.punktā noteikto kārtību.
	4. Līguma izpildes vieta – Rīga.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas vispārīgās vienošanās slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu vispārīgās vienošanās slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas vispārīgās vienošanās slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās vispārīgās vienošanās summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt vispārīgās vienošanos, tad apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
3. **Prasības pretendenta tehniskajām un profesionālajām spējām**
	1. Pretendentam iepriekšējo 3 (trīs) gadu (2022., 2023., 2024. un 2025.gadā līdz piedāvājuma iesniegšanai) laikā ir pieredze vismaz 1 (viena) līdzvērtīga (par līdzvērtīgu uzskatāms risinājums, kur UHF (*Ultra High Frequency*) sistēma integrēta Digifort videonovērošanas pārvaldības programmatūrā, vismaz 1 objektā) risinājuma ieviešanā.
	2. Pretendents ir ražotāja vai ražotāja pārstāvja pilnvarota persona, kuram tiesības Latvijas Republikā izplatīt piedāvājumā norādītās iekārtas un to programmatūru.
	3. Pretendenta rīcībā ir jābūt šādiem speciālistiem:
		1. vismaz 1 (viens) speciālists, kuram ir piedāvātās sistēmas ražotāja izsniegts apmācību sertifikāts vai cits dokuments, kas apliecina speciālista spējas veikt piedāvātās sistēmas ieviešanu.
		2. vismaz 2 sertificēti speciālisti darbam augstumā - augstkāpēja darbam (5 un vairāk metru augstumā), atbilstoši Ministru kabineta 2014. gada 18. marta noteikumiem Nr. 143 “Darba aizsardzības prasības, strādājot augstumā”.
		3. vismaz 1 sertificēts speciālists ar Starptautiski atzītu sertifikātu projektu vadībā (PMI PMP, Prince II, IPMA C līmenis vai līdzvērtīgs), kuram iepriekšējo 3 (trīs) gadu laikā ir pieredze vismaz viena līdzvērtīga rakstura projekta (par līdzvērtīgu uzskatāms risinājums, kur UHF (*Ultra High Frequency*) sistēma integrēta Digifort videonovērošanas pārvaldības programmatūrā, vismaz 1 objektā) ieviešanā kā projekta vadītājam.
	4. Pretendents, lai pierādītu savu atbilstību tehniskās specifikācijas 17.3.1. un 17.3.3. punktam ir tiesīgs attiecībā uz vairākiem apakšpunktiem norādīt informāciju par vienu speciālistu, ja tas atbilst attiecīgajos punktos izvirzītajām prasībām.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
		1. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:

Tabula Nr.1

|  |  |  |  |
| --- | --- | --- | --- |
| **Nr.** | **Pasūtītāja nosaukums, pasūtītāja kontaktpersona** | **Sniegtā pakalpojuma apraksts** (risinājuma , sistēmas nosaukums, darbu veids) | **Līguma izpildes gads** |
| 1. |  |  |  |

* + 1. Pretendents iesniedz dokumentu, kas apliecina tā atbilstību 17.2.punktā noteiktajam.
		2. Pretendents iesniedz speciālistu, kuru Pretendents plāno iesaistīt pakalpojuma izpildē, sarakstu un informāciju, kas apliecina atbilstību Nolikuma 17.3.1.punkta prasībām pēc šādas tabulas:

Tabula Nr.2

|  |  |  |
| --- | --- | --- |
| **Nr.** | **Speciālista Vārds, Uzvārds** | **Dokuments (**ražotāja izsniegts sertifikāts, kas apliecina speciālista spējas nodrošināt sistēmas ieviešanu) |
| 1. |  |  |

* + 1. Par 17.3.2.punktā minēto prasību attiecībā uz speciālistiem iesniedz informāciju pēc šādas tabulas:

Tabula Nr.3

|  |  |  |
| --- | --- | --- |
| **Nr.** | **Speciālista Vārds, Uzvārds** | **Dokuments** (iestāde, kura izsniedza dokumentu, apliecības derīguma termiņš) |
| 1. |  |  |

* + 1. Par 17.3.3.punktā minēto prasību attiecībā uz speciālistu iesniedz informāciju pēc šādas tabulas:

Tabula Nr.4

|  |  |  |  |
| --- | --- | --- | --- |
| **Nr.** | **Speciālista Vārds, Uzvārds** | **Informācija par izglītību un Izglītību apliecinošu dokumentu**  |  **Informācija par veikatjiem darbiem līdzvērtīga projekta ieviešanā, kā projektu vadītājam (projekta ieviešanas termiņš, projekta raksturojums, informācija par pasūtītāju)** |
| 1. |  |  |  |

* + 1. **Attiecībā par visiem piedāvājumā norādītajiem speciālistiem jāiesniedz šo speciālistu brīvā formā noformētus un parakstītus apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par iepirkuma uzvarētāju.**
	1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums:
	1. **Tehniskais piedāvājums** jāsagatavo saskaņā ar noteikto formu (3.pielikums), norādot pilnu informāciju, lai Pasūtītājam būtu iespējams pārliecināties par piedāvājuma atbilstību Pasūtītāja izvirzītajām prasībām, tajā skaitā nepieciešamības gadījumā pievienojot Iekārtas tehnisko dokumentāciju u.c. dokumentus.
	2. **Finanšu piedāvājums** jāsagatavo saskaņā ar noteikto formu (4.pielikuma), cenas norādot EUR bez PVN.
		1. Attiecībā uz finanšu piedāvājuma sagatavošanu pretendentam jāievēro šādi nosacījumi:
			1. Finanšu piedāvājumā norāda cenu, kurā ietilpst: Iekārtu vērtība, piegāde, transportēšanas, uzstādīšanas izmaksas, nodokļi (izņemot pievienotās vērtības nodokli), nodevas, muitas nodevas un nodokļi u.c. ar līguma izpildi saistītās izmaksas;
			2. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkum komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir Nolikuma prasībām atbilstošs piedāvājums **ar zemāko kopējo piedāvāto cenu**.
	2. Ja vairāku pretendentu piedāvātā vērtējamā cena ir vienāda, piedāvājuma novērtēšanā kā uzvarētājs tiek noteikts tā pretendenta piedāvājums, kura piedāvātā 4.pielikuma 1.pozīcijas “Iekārtas (UHF nolasītājs un antenas)” kopējā cena ir zemākā. Ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
	2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
	4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
4. **Iepirkuma līguma noslēgšana**
	1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība)vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu.
	5. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **Pielikumi**
6. pielikums – Pieteikuma iesniegšanas ieteicamā forma;
7. pielikums – Tehniskā specifikācija;
8. pielikums – Tehniskā piedāvājuma veidne;
9. pielikums – Finanšu piedāvājuma veidne;
10. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**
iepirkuma procedūras nolikumam
“Sabiedrisko transportlīdzekļu kustības kontroles sistēmas

pilnveidošana un paplašināšana”

identifikācijas Nr. RS/2025/45

**PIETEIKUMA FORMA**

**Pieteikums**

**Iepirkuma procedūrā “Sabiedrisko transportlīdzekļu kustības kontroles sistēmas pilnveidošana un paplašināšana”**

identifikācijas Nr. RS/2025/45

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālruņa numurs** |  |
| **E-pasta adrese** |  |

1. **PIETEIKUMS**

Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies vispārīgās vienošanās piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir -\_\_\_\_\_\_\_\_\_\_\_\_\_\_\_\_\_ **[[1]](#footnote-1)**

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:

- juridiskajai personai, vienībai vai struktūrai, kura reģistrēta Krievijas Federācijā;

- fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;

- fiziskajai personai, kas dzīvo Krievijas Federācijā.

Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā**[[2]](#footnote-2)**.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Sabiedrisko transportlīdzekļu kustības kontroles sistēmas

pilnveidošana un paplašināšana”

identifikācijas Nr. RS/2025/45

**TEHNISKĀ SPECIFIKĀCIJA[[3]](#footnote-3)**

*“RP SIA “Rīgas Satiksme” sabiedrisko transportlīdzekļu kustības kontroles sistēmas pilnveidošana un paplašināšana”*

**Esošās situācijas apraksts:**Ar kustības kontroles sistēmu aprīkoti sabiedriskā transporta parki (iebraukšanas, izbraukšanas kontrole) un sabiedriskā transporta galapunkti (fiksē precīzu sabiedriskā transporta iebraukšanas/izbraukšanas laiku galapunktā).Iepirkuma ietvaros ar kustības kontroles sistēmu ir plānots papildināt Vestienas ielā 35, Rīgā degvielas uzpildes stacija, Kleistu ielā 28, Rīgā degvielas uzpildes stacija un sabiedriskā transporta pieņemšanas punktu Jelgavas ielā 37, Rīgā. Uzstādot papildus RFID, plānots nodrošinot precīzu darba laika uzskaiti. Kustības kontroles sistēma darbojas Vanderbild sistēmā, kura ir integrēta ar   satiksmes uzraudzības un kontroles sistēmā Pikas mobis.

**Iepirkuma mērķis:** RP SIA “Rīgas Satiksme” (turpmāk – Pasūtītājs) sabiedrisko transportlīdzekļu (turpmāk – STL) kustības kontroles sistēmas pilnveides risinājuma iegāde.

Pretendentam jāsniedz risinājums Pasūtītāja STL kustības kontroles sistēmas pilnveidošanai, kas ietver:

1. aprīkot 9 (deviņus) Pasūtītāja kustības kontroles punktus ar nolasītājiem atbilstoši tehniskajās specifikācijas definētajām prasībām (t.sk. iekārtu administrējošās programmatūras uzstādīšana), lai izveidotu STL reģistrācijas punktus,
2. piegādāt 13 (trīpadsmit) rokas pārnēsājamos (Ultra High Frequency) sistēmas mikroshēmu birku (turpmāk – tagu) nolasītājus.
3. **Nosacījumi iepirkuma mērķa sasniegšanai:**
	1. **Saderība.** Pretendenta piedāvātājam tehniskajam risinājumam jābūt saderīgam ar Pasūtītāja sabiedrisko transportlīdzekļu kustības kontroles sistēmas pārvaldības serveri Vanderbilt ACT Enterprise.
	2. **Datu integrācija.** Pretendentam jānodrošina STL reģistrācijas notikumu informācijas nodošana Pasūtītāja sistēmām, izmantojot API (*application programming interface*).
	3. **Iekārtu uzstādīšana.** Pretendenta piedāvātajā tehniskajā risinājumā ietilpstošās iekārtas administrējošās programmatūras uzstādīšana iespējama uz Pasūtītāja serveriem.
	4. Katrā objektā (STL novietošanas un apkalpošanas punktā) jāuzstāda tāds skaits iekārtu, kas ļauj reģistrēt sabiedriskā transporta ierašanos STL novietošanas un apkalpošanas punktā, aprīkojamo zonu skaits norādīts tabulā zemāk:

|  |  |  |  |
| --- | --- | --- | --- |
| **STL novietošanas un apkalpošanas punkta adrese** | **Iebraukšanas zonas** | **Izbraukšanas zonas** | **Iebraukšanas / izbraukšanas (abpusējas) zonas** |
| Vestienas 35, Rīga, LV-1035 | 4 | - | - |
| Kleistu 28, Rīga, LV-1067 | 4 | - | - |
| Jelgavas iela 37, Rīga, LV-1004 | 1 | - | - |

* 1. **Elektrobarošana un tīkls.** Pasūtītājs visās aprīkojamajās zonās ne vairāk kā 100 metru attālumā nodrošina piekļuvi elektrobarošanas avotam un lokālajam datu tīklam, saskaņojot pieslēgumus iepriekš ar Pasūtītāju.
	2. **Uzturēšana.** Pretendentam jāparedz un finanšu piedāvājumā jāiekļauj Sistēmas uzturēšanas pakalpojuma izmaksas, atbilstoši un ievērojot ITIL ITSM (Support level) vadlīnijas ar šādām pieteikumu kategorijām un to prioritātēm:
		1. avārija – problēma, kas izraisa pilnīgu Sistēmas apstāšanos un/vai funkciju nepieejamību (**1.kategorija**);
		2. kļūda, ko nevar apiet – problēma, ko izraisījusi Sistēmas kļūda, vai nekorekta darbība un kas rada ievērojamus funkcionalitātes zudumus un nav zināms problēmas apiešanas risinājums, bet ir iespējams darbu turpināt ierobežotā režīmā (**2.kategorija**);
		3. kļūda, ko var apiet – problēma, kas izraisa minimālus iespēju un/vai funkciju zudumus, ietekme uz Sistēmu ir mazsvarīga vai sagādā neērtības (**3.kategorija**);
		4. neprecizitāte – problēma, kas neizraisa iespējamus zudumus un ir uzskatāma par Sistēmas programmatūras kļūdu, neprecizitāti vai nekorektu darbību, kas rada nelielu ietekmi uz darbu Sistēmā (**4.kategorija**);
		5. konsultācija – situācija, kad Pasūtītājam ir nepieciešams saņemt atbalstu noteiktu jautājumu risināšanai vai papildu informācijas iegūšanai par Sistēmu un tās funkcionālajām iespējām, tajā skaitā apmācību veikšanai darbam ar Sistēmu, un provizorisko izmaiņu novērtējumu (**5.kategorija**);
	3. Garantijas ietvaros nodrošina pieteikumu, problēmu un bojājumu centralizētu apstrādi attiecībā uz Līguma darbības laikā izstrādātiem nodevumiem 24 stundas dienā 7 dienas nedēļā šādos kanālos:
		1. zvaniem uz norādītu kontakttālruni (1.un 2. kategorijas gadījumos);
		2. elektronisku vēstuļu sūtījumiem uz norādītu e-pasta adresi;
	4. Pieteikuma saņemšanas brīdī reģistrē Pretendenta Pieteikumu sistēmā tā pieteikšanas laiku un sniedz reģistrācijas apstiprinājumu, nosūtot atbildes e-pasta paziņojumu.
	5. Garantiju nodrošina šādā darba režīmā:
		1. visu kategoriju pieteikumiem, izņemot 1.un 2. kategorijas gadījumos, darba dienās pamata darba laikā no plkst. 8:00 līdz 17:00;
		2. lēmumu pieņemšanu par pieteikumu kategorijas maiņu no zemākas uz 1. vai 2. kategoriju un tā izpildes uzsākšanu ārpus pamata darba veic tikai Pasūtītājs.
	6. Pretendents nodrošina pieteikto problēmu novēršanu un/vai uzdevumu apstrādi Pretendents veic saskaņā ar Tehniskās specifikācijas noteikto darba režīmu un ievērojot šādus minimālos reakcijas, pagaidu risinājuma un pilnas novēršanas laikus:
		1. reakcijas laiks ir – laika periods no pieteikuma saņemšanas, kad ir sniegta vai reģistrēta pilna apjoma pieteikuma informācija, brīža līdz brīdim, kad tiek iesniegta reakcijas laika atbilde, kurā iekļauj vismaz šādu informāciju: izskaidrots problēmas cēlonis (ja tas ir zināms), izskaidrots veids, kā tiks novērsta un atrisināta problēma, vai sniegta informācija, pagaidu risinājuma ieviešanas un/vai novēršanas laiks un/vai plāns, nepieciešamās un/vai veicamās darbības, kas palīdzētu problēmu lokalizēt vai minimizēt tās ietekmi;
		2. pastāvīgā risinājuma piegādes mērķa termiņš vai atrisināšanas laiks un pagaidu risinājuma piegādes mērķa termiņš – ir laika periods no reakcijas laika atbildes saņemšanas un apstiprināšanas brīža, līdz brīdim, kad pakalpojumu sniedzējs ir nodrošinājis risinājumu, pēc kura vairs nav iespējams atkārtot pieteikto problēmu, vai arī ir veicis darbības, kas samazina attiecīgā pieteikuma kategoriju uz zemāku;
		3. reakcijas laiks **1. kategorijas** pieteikumam ir ne ilgāk kā 2 stundas ar pagaidu risināšanas darba izpildi 4 stundu laikā un pastāvīga risinājuma piegādi ne ilgāk kā 24 stundu laikā;
		4. reakcijas laiks **2. kategorijas** pieteikumam ir ne ilgāk kā 4 stundas ar pagaidu risināšanas darba izpildi 8 stundu laikā un pastāvīga risinājuma piegādi ne ilgāk kā 24 stundu laikā;
		5. reakcijas laiks **3. kategorijas** pieteikumam ir ne ilgāk kā 8 stundas ar pagaidu risināšanas darba izpildi 24 stundu laikā un pastāvīga risinājuma piegādi ne ilgāk kā 48 stundu laikā;
		6. reakcijas laiks **4. kategorijas** pieteikumam ir ne ilgāk kā 2 darba dienas ar pastāvīga risinājuma piegādi ne ilgāk kā 3 darba dienas;
		7. reakcijas laiks **5. kategorijas** pieteikumam ir ne ilgāk kā 3 darba dienas.

**3.pielikums**

iepirkuma procedūras nolikumam
“Sabiedrisko transportlīdzekļu kustības kontroles sistēmas

pilnveidošana un paplašināšana”

identifikācijas Nr. RS/2025/45

**Tehniskā nodrošinājuma prasības un Tehniskā piedāvājuma veidne**

*“RP SIA “Rīgas Satiksme” sabiedrisko transportlīdzekļu kustības kontroles sistēmas pilnveidošana un paplašināšana”*

Pretendents \_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums) iesniedz šādu tehnisko piedāvājumu:

1. Iekārtas specifikācija un komplektācija (UHF nolasītājs un antenas)

|  |  |
| --- | --- |
| **Pasūtītāja prasības** | **Pretendenta piedāvājums** |
| **Ražotājs un modelis:** *Pretendents norāda - konkrētu preces nosaukumu, ražotāju, ražotāja izcelsmes valsti, saiti uz tīmekļvietni vai tehnisko dokumentāciju, kur Pasūtītājs var pārliecināties par preces atbilstību prasībai* |  |
| **Savienojamība** | Vienam UHF lasītājam jāatbalsta vismaz 4 antenu savienojumi, kas atbalsta koaksiālā kabeļa savienojumu līdz 12m attālumā no antenas. |  |
| **Darbības frekvences un standarti** | UHF, vismaz ISO18000-63 / EPC1 Gen 2 - 2 vai ekvivalentas versijas: zemās joslas 865 - 868 MHz / Sertifikāti: CE, ETSI  |  |
| **Šifrēšana** | Drošības apsvērumu dēļ ir jābūt iespējai šifrēt UHF tagu vismaz ar AES128 bitu atslēgu, lai novērstu klonēšanu. |  |
| **Porti/fiziskie interfeisi** | Vienā iekārtā apvienoti vismaz TTL: Data Clock (ISO2), Wiegand, RS232, RS485 ar iespēju papildināt ar TCP/IP portu |  |
| **Ārējo signālu nosūtīšana** | Lasītājam ir jābūt ārējai izvadei, ko iedarbina sistēma vai lasītājs. |  |
| **Iekārtu komunikācijas standarti** | Vismaz OSDP v2 vai SSCP RS485 interfeisā |  |
| **Tagu nolasīšana ar rokas lasītāju distancē** | Ne mazāk kā 0,5 m |  |
| **Tagu rokas lasītāja frekvences un standarti** | UHF, vismaz ISO18000-63 / EPC1 Gen 2 - 2 vai ekvivalentas versijas: zemās joslas 865 - 868 MHz / Sertifikāti: CE, ETSI |  |
| **Antenas minimālā tagu nolasīšanas distance**  | Ne mazāk kā 20 m |  |
| **UHF lasītāja barošana un jauda** | 12 VDC (savietojams ar 9 - 36 VDC barošanu), enerģijas patēriņš ne vairāk kā 1.2 A / 12 VDC |  |
| **UHF darbības temperatūra un izturība pret apkārtējās vides ietekmi** | Vismaz -25°C līdz + 50°C, pastiprināta, vandālizturīga konstrukcija, atbilstoša vismaz IK10 standartam. Sertificēts ar vismaz IP66 - izturīgs pret laikapstākļiem ar ūdensizturīgu elektroniku. Darbojas mitrumā vismaz 5 - 95%. |  |
| **UHF lasītāja izmēri** | Ne lielāks par 360 x 290 x 90 mm |  |
| **UHF lasītāja tampera aizsardzība** | Lai nodrošinātu augstāko drošību, lasītāja iejaukšanos nosaka jutīgs sensors.Konstatējot iejaukšanos, atslēgas ir jāizdzēš no vismaz EAL5+ drošās atslēgu krātuves lasītājā, lai novērstu jebkādu iespējamu atslēgu zādzību. |  |
| **Antena** | Antenai jāatbalsta vienlaikus šifrētu un nešifrētu tagu izmantošana. |  |
| **Tagu saderība** | Lasītājam un tā pārvaldības sistēmai ir jādarbojas kā atvērtām ierīcēm, izmantojot tikai šifrējamus atvērtā standarta tagus, kurus var brīvi iegādāties atklātajā tirgū, nevis piespiedu kārtā no viena ražotāja. |  |
| **UHF lasītāja un tā antenu konfigurācijas iespējas** | Lai nodrošinātu maksimālu veiktspēju, lasītājam ir jābūt iespējai iestatīt sekojošo:1. Antenas jauda no 10 līdz 100%.
2. Kad tags ir nolasīts, ir jābūt iespējai gaidīt nākamo tā paša taga nolasīšanu vismaz 30 sekundes.
3. Jābūt iespējai filtrēt nevēlamus vai vēlamus EPC tagus, kā arī jābūt maskas pozīcijai, kas ļauj brīvi noteikt, kur lasījumu virknē fiksēt datus.
4. Lai varētu nolasīt tagu precīzā atrašanās vietā, RSSI (Received Signal Strength Indicator) filtram jābūt regulējamam.
5. Nolasītāja loģisko izvadi ir iespējams iestatīt uz normāli atvērtu vai normāli aizvērtu, un to var ieslēgt derīgas nolasīšanas noteikšanas laikā vai iestatīt uz vērtību vismaz no 1 līdz 20 sekundēm.
 |  |

1. Iekārtas specifikācija un komplektācija (Piekļuves kontrolieris)

|  |  |
| --- | --- |
| **Pasūtītāja prasības** | **Pretendenta piedāvājums** |
| **Ražotājs un modelis:** *Pretendents norāda konkrētu preces nosaukumu, ražotāju, ražotāja izcelsmes valsti, saiti uz tīmekļvietni, kur Pasūtītājs var pārliecināties par preces atbilstību prasībai.* |  |
| **Komunikācija ar datu tīklu** | Kontrolierim komunikācijai ar Pasūtītāja datu tīklu jānodrošina Ethernet savienojamība. |  |

1. Pretendents apņemas nodrošināt 24 mēnešu garantiju visām Pretendenta piedāvātajām sistēmas komponentēm.
	1. Pretendents apņemas garantijas laikā par saviem līdzekļiem piekļūt bojātajām komponentēm un novērst visus atklātos bojājumus un darbības traucējumus, veicot tehniskajā specifikācijā minētā aprīkojuma remontu vai maiņu 10 (desmit) darba dienu laikā, ja Pasūtītājs nav veicis patvaļīgu to remontu vai modernizāciju. Ja pretendents garantijas saistības nespēj pildīt noteiktajos termiņos, tas bojāto vienību vai tā komponenti bez papildu samaksas aizstāj ar līdzvērtīgu vai labāku.
	2. Parakstot šo piedāvājumu, Pretendents apliecina, ka ir iepazinies ar Tehnisko specifikāciju, pilnībā izprot tās nosacījumus un apņemas piegādāt Tehniskās specifikācijas nosacījumiem un Tehniskā nodrošinājuma prasībām atbilstošu risinājumu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4.pielikums**

iepirkuma procedūras nolikumam
“Sabiedrisko transportlīdzekļu kustības kontroles sistēmas

pilnveidošana un paplašināšana”

identifikācijas Nr. RS/2025/45

**Finanšu piedāvājuma veidne**

Pretendents \_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums) finanšu piedāvājums atbilstoši tehniskās specifikācijas prasībām:

1. Iekārtas (UHF nolasītājs un antenas)

|  |  |  |  |  |  |
| --- | --- | --- | --- | --- | --- |
| **Nr.** | **STL novietošanas un apkalpošanas punkta adrese** | **Iebraukšanas zonas** | **Izbraukšanas zonas** | **Iebraukšanas/ izbraukšanas (abpusējas) zonas** | **Cena par 1 (vienu) vienību, EUR bez PVN\*** |
| 1. | Vestienas 35, Rīga, LV-1035 | 4 | - | - |  |
| 2. | Kleistu 28, Rīga, LV-106 | 4 | - | - |  |
| 3. | Jelgavas iela 37, Rīga, LV-1004 | 1 | - | - |  |
| **Kopā ieviešanas izmaksas EUR bez PVN** |  |

*\* Cenā pretendents iekļauj visas nepieciešamās iekārtas, materiālus un palīgmateriālus.*

1. Rokas pārnēsājamie (Ultra High Frequency) sistēmas mikroshēmu tagu nolasītāji:

|  |  |  |  |  |
| --- | --- | --- | --- | --- |
| **Nr.** | **STL novietošanas un apkalpošanas punkta adrese** | **Mērvienība**  | **Cena par 1(vienu) vienību EUR bez PVN** | **Cena kopā par 1 komplektu (13 (trīspadsmit) nolasītāji), EUR bez PVN** |
| 1. | Rokas pārnēsājamie (Ultra High Frequency) sistēmas mikroshēmu tagu nolasītāji | 1 komplekts (13 nolasītāji) |  |  |

1. Programmatūras izstrāde/modernizācija (visos Tehniskajā specifikācijā minētajos galapunktos kopā):

|  |  |  |  |
| --- | --- | --- | --- |
| **Nr.** | **Nosaukums** | **Mērvienība**  | **Cena par 1 komplektu, EUR bez PVN**  |
| 1. | Programmatūras izstrāde/modernizācija (t.sk. saskaņošana, testēšana, instalēšana un sistēmas palaišanas darbi) | 1 komplekts |  |

1. Sistēmas uzturēšanas izmaksas (visos Tehniskajā specifikācijā minētajos galapunktos kopā):

|  |  |  |  |  |  |
| --- | --- | --- | --- | --- | --- |
| **Nr.** | **Nosaukums** | **Mērvienība** | **Cena par 1 (vienu) vienību, EUR bez PVN**  | **Skaits** | **Cena kopā, EUR bez PVN** |
| 1. | Sistēmas uzturēšanas mēneša maksa, atbilstoši Tehniskās specifikācijas 1.7. punktā minētajam pakalpojuma aprakstam | mēnesis |  | 24 |  |

**Kopējā cena (piedāvājumu salīdzināšanai):**

|  |  |
| --- | --- |
| **Izmaksu pozīcijas** | **Kopā, EUR bez PVN** |
| 1. Iekārtas (UHF nolasītājs un antenas)
 |  |
| 1. Rokas pārnēsājamie (Ultra High Frequency) sistēmas mikroshēmu tagu nolasītāji
 |  |
| 1. Programmatūras izstrāde/modernizācija (visos Līgumā minētajos galapunktos kopā)
 |  |
| 1. Sistēmas uzturēšanas izmaksas (visos Tehniskajā specifikācijā minētajos galapunktos kopā) 24 mēnešiem
 |  |
| **Kopā, EUR bez PVN** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**5.pielikums**
iepirkuma procedūras nolikumam
“Sabiedrisko transportlīdzekļu kustības kontroles sistēmas

pilnveidošana un paplašināšana”

identifikācijas Nr. RS/2025/45

**Līguma projekts**

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

par sabiedrisko transportlīdzekļu kustības kontroles sistēmas

pilnveidošanu un paplašināšanu

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_personā, kas rīkojas saskaņā \_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Sabiedrisko transportlīdzekļu kustības kontroles sistēmas pilnveidošana un paplašināšana” (identifikācijas Nr. RS/2025/45) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**

Izpildītājs ar saviem spēkiem un līdzekļiem apņemas piegādāt, uzstādīt, pilnveidot un paplašināt Pasūtītāja sabiedrisko transportlīdzekļu kustības kontroles iekārtas/sistēmu (turpmāk – Iekārtas) Pasūtītāja sabiedriskā transporta kontroles punktos, veikt programmatūras izstrādi un modernizāciju, veikt sistēmas uzturēšanas pakalpojumu saskaņā ar Līguma 1.pielikumā ietverto Tehnisko specifikāciju, Līguma 2. pielikumā ietverto tehnisko piedāvājumu un Līguma 3.pielikumā ietverto Finanšu piedāvājumu, kā arī Līgumā norādītajiem termiņiem.

1. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Izpildītājs veic Iekārtu piegādi,uzstādīšanu, programmatūras izstrādi un modernizāciju **2 (divu) mēnešu** laikā no Līguma spēkā stāšanās dienas un sistēmas uzturēšanas pakalpojumus **24 mēnešu** laikā no Iekārtu pieņemšanas un nodošanas akta parakstīšanas dienas. 5 (piecu) darba dienu laikā pēc Līguma noslēgšanas Izpildītāja un Pasūtītāja pilnvarotās personas saskaņo detalizētu Iekārtas piegādes un uzstādīšanas grafiku.
	3. Pasūtītājs nodrošina apstākļus, lai Izpildītāja pārstāvjiem būtu iespējams uzstādīt Iekārtas Pasūtītāja objektos Pušu saskaņotajā laikā. Gadījumā, ja Pasūtītājs nav nodrošinājis piekļuvi Iekārtas piegādes vietai, tad Iekārtas piegādes un uzstādīšanas laiks pagarinās attiecīgi par to dienu skaitu, kuras Pasūtītājs nokavējis.
	4. Ja, uzstādot Iekārtas tiek konstatēs ka, nepieciešami papildu darbi un tehniski pielāgojumi un to veikšanai nepieciešams papildu laiks, 2.2.punktā minētais termiņš Pusēm vienojoties var tikt pagarināts tādā apjomā, kāds nepieciešams papildu darbu un tehnisko pielāgojumu veikšanai.
	5. Ja no Izpildītāja neatkarīgu apstākļu dēļ var tikt ietekmēts pakalpojuma izpildes, Iekārtu piegādes un uzstādīšanu termiņš, Puses var vienoties par izpildes termiņa pagarināšanu. Tādā gadījumā Izpildītājs iesniedz objektīvus pierādījumus minētajiem apstākļiem. Pasūtītājam ir tiesības nepiekrist minētā termiņa pagarināšanai.
	6. Izpildītājs sistēmas uzturēšans pakalpojuma ietvaros 24 (divdesmit četrus) mēnēšus nodrošina Pasūtītājam konsultāciju, kā arī nepieciešamības gadījumā atbalsta sniegšanu par Tehniskajā specifikācija paredzētās programmatūras darbības nodrošināšanu. Izpildītājs šajā punktā minētajā termiņā nodrošina konsultāciju un atbalsta sniegšanu saskaņā ar Tehniskajā specifikācijā noteiktajiem termiņiem, kurus aprēķina no Pasūtītāja pārstāvja pieteikuma nosūtīšanas uz Izpildītāja elektroniskā pasta adresi brīža.
2. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir **EUR \_\_\_\_\_,\_\_\_** (\_\_\_\_\_\_\_\_\_\_ *euro*, \_\_\_\_ centi) neieskaitot pievienotās vērtības nodokli (turpmāk - PVN). PVN likme tiks piemērota saskaņā ar normatīvajos aktos noteikto.
	2. Samaksa par Iekārtu piegādi,uzstādīšanu, programmatūras izstrādi un modernizāciju tiek veikta 30 (trīsdesmit) dienu laikā pēc pieņemšanas un nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu.
	3. Par sistēmas uzturēšanas Pakalpojumu, Pasūtītājs maksā Izpildītājam fiksētu pakalpojuma maksu **EUR \_\_\_\_\_\_\_,\_\_\_** (\_\_\_\_\_\_\_\_ eiro, \_\_\_ centi) mēnesī.
	4. Norēķinu periods par Līguma 3.3. punktā norādīto Pakalpojumu sniegšanu ir viens mēnesis, skaitot no Iekārtu piegāde,uzstādīšanas, programmatūras izstrādes un modernizācijas pieņemšanas dienas. Izpildītājs sagatavo un iesniedz Pasūtītājam Pakalpojuma pieņemšanas un nodošanas aktu un rēķinu par Līguma 3.3. punktā norādīto Pakalpojumu norēķina periodam (mēnesi) sekojošā mēneša sākumā. Samaksa tiek veikta 30 (trīsdesmit) dienu laikā pēc pieņemšanas un nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu.
	5. Nosakot samaksas kārtību un apmēru, tiek ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
	6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
3. **DARBU IZPILDES UN PIEŅEMŠANAS KĀRTĪBA**
	1. Izpildītājs piegādā un uzstāda Iekārtas saskaņā ar Līguma un tā pielikumu nosacījumiem, un Iekārtu piegādes un uzstādīšanas grafiku.
	2. Pasūtītāja pilnvarotā persona pieņem no Izpildītāja darbus pēc Iekārtu uzstādīšanas un dokumentācijas (tajā skaitā lietošanas instrukcijas latviešu valodā) saņemšanas. Līguma 11.1.1.punktā norādītās Pasūtītāja pilnvarotās personas pārbauda darbu un dokumentācijas atbilstību Līguma noteikumiem.
	3. Konstatējot piegādāto Iekārtu vai veikto uzstādīšanas darbu vai sistēmas un/vai programmatūras papildinājumu trūkumus vai neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir rakstiski paziņojis, ka darbi ir veikti, sagatavo Iekārtu neatbilstības pieteikumu par konstatētajiem trūkumiem (turpmāk - neatbilstības pieteikums) un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka Iekārtu piegāde un uzstādīšana nav veikta un Pasūtītājs, ja minētie trūkumi netiek novērsti Iekārtu piegādes un uzstādīšanas termiņa ietvaros vai Izpildītājs nepierāda, ka neatbilstības pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
	4. Izpildītājam 2 (divu) darba dienu laikā pēc neatbilstības pieteikuma saņemšanas jāatsūta savs pārstāvis vai rakstisks paskaidrojums par neatbilstības pieteikumā norādītajām neatbilstībām.
	5. Ja Izpildītājs nepilda 4.4.punkta noteikumus un nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
	6. Ja Izpildītājs nepiekrīt Pasūtītāja neatbilstības pieteikumā norādītajiem Iekārtu vai uzstādīšanas trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtai vai uzstādīšanai ir trūkumi vai neatbilstības, Izpildītājs sedz ekspertīzes izmaksas.
	7. Ja tiek konstatēti Iekārtu vai uzstādīšanas trūkumi vai neatbilstības, Izpildītājam jāveic atbilstošu Iekārtu piegāde vai, ja ir piegādātas atbilstošas Iekārtas, bet uzstādīšana nav veikta atbilstoši, Iekārtu pienācīga uzstādīšana. Ja Izpildītājs nevar piegādāt atbilstošas Iekārtas un veikt to kvalificētu uzstādīšanu, tam ir pienākums 10 (desmit) dienu laikā par saviem līdzekļiem izvest neatbilstošās Iekārtas no Pasūtītāja teritorijas.
	8. Pasūtītāja pilnvarotā persona paraksta Iekārtu pieņemšanas un nodošanas aktu tikai pēc neatbilstības pieteikumā minēto trūkumu un neatbilstību novēršanas.Izpildītājs sniedz Pasūtītājam sistēmas uzturēšanas pakalpojumus termiņos un kārtībā, kā to paredz Tehniskā specifikācija, par katru iepriekšējo periodu (mēnesi) 5 darbdienās pēc perioda beigām iesniedzot Pasūtītājam saskaņošanai sistēmas uzturēšanas Pakalpojumu pieņemšanas un nodošanas aktu (Līguma 3. pielikums – pieņemšanas un nodošanas akta veidlapa). Izpildītājs aktuālajā Pakalpojumu pieņemšanas un nodošanas aktā norāda veiktos pakalpojumus.
	9. Sistēmas uzturēšanas Pakalpojumi pilnībā ir veikti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
	10. Pasūtītāja pilnvarotais pārstāvis 3 (trīs) darba dienu laikā pēc tam, kad Izpildītājs ir pabeidzis sistēmas uzturēšanas Pakalpojumus un ir iesniedzis par to attiecīgo pieņemšanas un nodošanas aktu, veic pārbaudi. Ja Pasūtītāja pilnvarotais pārstāvis pārbaudot konstatē, ka sistēmas uzturēšanas Pakalpojumi atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis pārbaudot konstatē, ka sistēmas uzturēšanas Pakalpojumi (vai to attiecīgā daļa) neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu, kurā norāda konstatētos trūkumus un nepilnības (Trūkumu akts), un nodod to Izpildītājam.
	11. Pēc Trūkumu akta saņemšanas Izpildītājs 5 (piecu) darba dienu laikā par saviem līdzekļiem novērš Trūkumu aktā norādītos trūkumus un nepilnības, un atkārtoti iesniedz Pakalpojumu pieņemšanas un nodošanas aktu Pasūtītājam.
4. **KVALITĀTE UN GARANTIJA**
	1. Izpildītājs nodrošina piegādātajām Iekārtām un veiktajiem uzstādīšanas darbiem garantiju 24 (divdesmit četrus) mēnešus, skaitot no dienas, kad Izpildītājs ir veicis visus darbus un Puses parakstījušas pieņemšanas un nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot un uzstādīto Iekārtu, bet neattiecas uz bojājumiem, kas radušies Iekārtas ekspluatācijas noteikumu neievērošanas rezultātā.
	2. Izpildītājs garantē, ka piegādātās Iekārtas ir jauna (nav bijušas lietošanā), tajā skaitā tajās nav iebūvētas lietotas vai atjaunotas komponentes un atbilst tā izgatavotāja tehniskajiem noteikumiem un Līguma prasībām.
	3. Līguma 5.1.punktā norādītajā garantijas laikā Izpildītājs bez maksas nodrošina Iekārtu un/vai to darbības bojājumu / trūkumu novēršanu, kas nav radušies Pasūtītāja vai tā darbinieku vainas dēļ, vai Iekārtu nomaiņu un uzstādīšanu, ja tāda nepieciešama bojājumu / trūkumu novēršanai.
	4. Pasūtītāja pilnvarotā persona par konstatētajiem Iekārtu bojājumiem un/vai darbības traucējumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko e-pasta adresi.
	5. Izpildītājs nodrošina garantijā pieteikto Iekārtu problēmu atrisināšanu vai bojājumu novēršanu 10 darba dienu laikā, ja vien Puses nevienojas par citu termiņu. Novēršanas laiks tiek skaitīts no neatbilstības pieteikuma nosūtīšanas brīža. Izpildītājs apņemas par saviem līdzekļiem piekļūt bojātajām komponentēm un novērst visus atklātos bojājumus un darbības traucējumus, veicot aprīkojuma remontu vai maiņu, ja šie bojājumi un/vai darbības traucējumi būs attiecināmi uz garantijas saistībām.Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
	6. Izpildītājs nodrošina garantijas laikā pieteikto Iekārtu sistēmas (programmatūras) darbības traucējumu novēršanu (sistēmas uzturēšanas pakalpojumu) saskaņā ar Tehniskajā specifikācijā noteiktajiem termiņiem, ja vien Puses nevienojas par citu termiņu. Novēršanas laiks tiek skaitīts no neatbilstības pieteikuma nosūtīšanas brīža. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
5. **PUŠU TIESĪBAS, PIENĀKUMI UN ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Līgumā noteikto saistību neizpildīšanas gadījumā vainīgā Puse atlīdzina otrai Pusei tiešos zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
	4. Par līgumā noteikto Iekārtu piegādes un uzstādīšanas termiņu nokavēšanu Pasūtītājs ir tiesīgs pieprasīt no Izpildītāja līgumsodu 0,1% apmērā no Līguma cenas par katru nokavēto dienu, bet ne vairāk kā 10 % no Līgumā noteiktās Iekārtu piegādes un uzstādīšanas cenas.
	5. Ja Izpildītājs Iekārtas piegādi un /vai uzstādīšanu kavē vairāk kā par 30 dienām vai atsakās no Līgumā noteikto darbu izpildes, Pasūtītājs ir tiesīgs vienpusēji izbeigt Līgumu.
	6. Par samaksas termiņu neievērošanu Izpildītājs ir tiesīgs pieprasīt Pasūtītājam līgumsodu 0,1% apmērā no nokavētā maksājuma summas par katru nokavēto dienu, bet ne vairāk kā 10 % no neizpildīto saistību summas.
	7. Ja Izpildītājs pienācīgi nepilda vai neievēro Līguma 5.punktā noteiktās kvalitātes un garantijas saistības, tad Pasūtītājs ir tiesīgs pieprasīt no Izpildītāja līgumsodu 0,1% apmērā no Iekārtu un uzstādīšanas darbu izmaksām par katru nokavēto dienu, bet ne vairāk kā 10 % no Līguma summas.
	8. Ja Izpildītājs nenodrošina reakcijas laiku (Reaģēšana attiecībā uz sistēmas uzturēšanas pakalpojumu darbības traucējumiem) ilgāk kā vienu stundu no Pasūtītāja pieprasījuma laika, Izpildītājs maksā Līgumsodu 100,00 EUR apmērā par katru šādu gadījumu. Līgumsoda samaksa neatbrīvo Izpildītāju no ar šo Līgumu uzņemto saistību pilnīgas un pienācīgas izpildes.
	9. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
	10. Pasūtītājam ir tiesības vienpusēji izbeigt Līgumu šādos gadījumos:
		1. Izpildītājs ir patvaļīgi pārtraucis Līguma izpildi;
		2. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		3. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
		4. Izpildītājs saistībā ar Līguma noslēgšanu vai izpildi ir veicis prettiesisku darbību;
		5. Ja tiek konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
		6. Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenas apmērā, kas noteikta Līguma 3.1.punktā, apmērā.
	11. Izpildītājam ir tiesības vienpusēji izbeigt Līgumu, ja Pasūtītājs neveic maksājumu un līgumsods sasniedz 10% (desmit procentus) no neapmaksātās summas, neieskaitot PVN;
	12. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi, vai elektroniski pa e-pastu vai e-adresē.
	13. Līgums var tikt izbeigts par to Pusēm noslēdzot rakstisku vienošanos.
	14. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
	15. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	16. Izpildītājs drīkst veikt jauna apakšuzņēmēja, kura sniedzamo pakalpojumu cena ir vismaz 10 000,00 *euro*, nomaiņu/iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	17. Ja Izpildītājs Iepirkuma piedāvājumā norādīto apakšuzņēmēju pēc Līguma noslēgšanas nomaina vai piesaista jaunu apakšuzņēmēju bez Pasūtītāja rakstveida piekrišanas, Izpildītājs maksā Pasūtītājam līgumsodu 500,00 *euro* (pieci simti *euro* un 00 centi) par katru gadījumu (par katru apakšuzņēmēju).
	18. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā [sadarbibas\_ar\_darijumu\_partneriem\_pamatprincipi\_2025.pdf](https://www.rigassatiksme.lv/files/sadarbibas_ar_darijumu_partneriem_pamatprincipi_2025.pdf). Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
	19. Izpildītājs, veicot Līgumā noteiktospakalpojumus, ievēro Līguma noteikumus, Tehnisko specifikāciju, Latvijas Republikā spēkā esošos normatīvos aktus ugunsdrošības prasību un darba drošības noteikumu ievērošanā, Pasūtītāja izstrādātos noteikumus “DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM” (Līguma 5.pielikums), kā arī uzņemas atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā.
6. **NEPĀRVARAMA VARA**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
7. **Datu drošība**
	1. Ja Izpildītājs Pakalpojuma sniegšanas ietvaros Pasūtītāja vārdā apstrādā datus, kas attiecas uz identificētu vai identificējamu personu ("personas dati"), Izpildītājs apstrādā tikai tādus personas datus, tostarp attiecībā uz to, ka Izpildītājs izmanto apakšuzņēmējus vai apakšapstrādātājus, kādi noteikti šajā Līgumā un pielikumos, kā citādi rakstiski pilnvarojis Pasūtītājs vai kā to pieprasa piemērojamie tiesību akti, īstenot atbilstošus tehniskos un organizatoriskos pasākumus, lai aizsargātu personas datus, nekavējoties informēt Pasūtītāju par jebkuru incidentu, kura rezultātā ir apdraudēta personas datu konfidencialitāte, integritāte vai drošība, un sadarboties ar Pasūtītāju, kā to prasa piemērojamie tiesību akti vai Pasūtītāja lūgums dokumentēt personas datus, datu subjektus un apstrādes darbības, kas saistītas ar pakalpojumiem saskaņā ar šo Līgumu.
	2. Puses apņemas nodrošināt datu apstrādi (tajā skaitā, bet neaprobežojoties ar fizisko personu personas datu apstrādi) atbilstoši Latvijas Republikas spēkā esošajiem normatīvajiem aktiem un datu apstrādes politikai, kas uzskatāma par Līguma neatņemamu sastāvdaļu un ir pievienota Līguma 5.pielikumā.
	3. Izpildītājs ir informēts, ka Pakalpojuma realizācijā ietvertie personas dati ir Pasūtītāja ierobežotas pieejamības informācija, Izpildītājs apliecina, ka ievēros Pasūtītāja noteikumus „Par informācijas pieejamības ierobežošanu”, ar kuriem Izpildītāju iepazīstina Pasūtītāja atbildīgā persona.
8. **KONFIDENCIALITĀTE**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **Strīdu risināšana**

Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.

1. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses – \_\_\_\_\_\_\_\_\_\_\_ , tālrunis \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_;
		2. no Izpildītāja puses – \_\_\_\_\_\_\_\_\_\_\_ , tālrunis \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_;
		3. pilnvarotajām personām ir tiesības pieteikt un pieņemt darbus, saskaņot Iekārtas piegādes un uzstādīšanas laikus, parakstīt pieņemšanas un nodošanas aktus, rēķinus un pavadzīmes, nosūtīt neatbilstības pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	2. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_ , tālrunis \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_;
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, tajā skaitā, Pušu pilnvaroto personu sarakste, kas veikta, izmantojot e-pasta adreses.
	4. Pasūtītājam ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
	5. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	6. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	8. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	9. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	10. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
2. **PUŠU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods: PARXLV22Konts: LV56PARX0006048641565 |  | Jurid. adrese: Biroja adrese: Tālr.: Vien. reģ. Nr. Banka: Konts: Kods:  |
| *\*/paraksts/* |  | *\*/paraksts/* |

\*DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

**4.pielikums**

**Datu apstrādes politika**

Rīgā Dokuments datums ir tā elektroniskās
parakstīšanas datums

**Rīgas pašvaldības sabiedrība ar ierobežotu atbildību „Rīgas satiksme”**, tās \_\_\_\_\_\_\_\_\_\_\_\_\_\_\_\_, kurš rīkojas uz statūtu pamata, (turpmāk– **Pārzinis**), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ "\_\_\_\_\_\_\_\_\_\_"**, tās \_\_\_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas saskaņā ar \_\_\_\_\_\_\_\_\_ (turpmāk – Apstrādātājs), no otras puses,

turpmāk tekstā - **Puses** vai katra atsevišķi - **Puse**,

* ņemot vērā to, ka **Apstrādātājs,** pamatojoties uz Pušu starpā noslēgto līgumu **Par “Sabiedrisko transportlīdzekļu kustības kontroles sistēmas pilnveidošana un paplašināšana”** (turpmāk – Līgums), veic Pārziņa interesēs un uzdevumā fizisko personu datu (turpmāk – personas dati) apstrādi kā apstrādātājs Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk - Regula) izpratnē

vienojas par turpmāko:

1. **Priekšmets**
	1. Apstrādātājs veic Pārziņa interesēs un uzdevumā personas datu apstrādi mērķim - Sabiedrisko transportlīdzekļu kustības kontroles sistēmas pilnveidošanai un paplašināšanai saskaņā ar Līguma un Līguma tehniskās specifikācijas (1.pielikum) noteikumiem.
	2. Attiecībā uz citiem no Līguma izrietošiem uzdevumiem un darbībām, kas nav minēti šā dokumenta 1.1.apakšpunktā, Puses rīkojas kā neatkarīgi pārziņi.
	3. Apstrādātājs nodrošina šādu personas datu apstrādi Līguma ietvaros:
		1. Datu subjektu veidi: Pārziņa darbinieki saskaņā ar Pārziņa politikas dokumentu “Darbinieku privātuma politika” un Pārziņa klienti saskaņā ar Pārziņa politikas dokumentu “Klientu privātuma politika”,  kuru dati ir saglabāti sistēmā). Aktuālās politikas pieejamas Pārziņa mājas lapā www.rigassatiksme.lv.
		2. Datu veidi: personas identifikācijas dati, dzīvesvietas dati, kontaktinformācija un cita veida dati atbilstoši Pārziņa politikas dokumentam “Darbinieku privātuma politika” un “Klientu privātuma politika”.
		3. Apstrādes darbību veidi: piekļuve datiem, darbs ar datiem tādā apjomā, kas nepieciešams sistēmas darbības  nodrošināšanai un kļūdu novēršanai.
		4. Datu glabāšanas un dzēšanas termiņi:
			1. no Pārziņa iegūtie personas dati tiek dzēsti 10 dienu laikā pēc līguma termiņa beigām vai 10 dienu laikā pēc tam, kad dati vairs nav nepieciešami Apstrādātājam (atkarībā no tā, kurš no apstākļiem iestājas pirmais).
			2. Līguma izpildes ietvaros dati no sistēmas netiek kopēti un netiek glabāti uz Apstrādātāja tehniskajiem resursiem.
2. **Datu apstrādes pamatnoteikumi**
	1. Apstrādātājs veic Pārziņa personas datu apstrādi tikai Līgumā noteikto saistību izpildei.
	2. Apstrādātājs veic personas datu apstrādi saskaņā ar Līgumā, šajā dokumentā un normatīvajos aktos noteiktajām prasībām, kā arī, ņemot vērā Pārziņa rakstveida norādījumus.
	3. Līguma ietvaros iegūtos personas datus Apstrādātājs glabā un apstrādā Eiropas Savienības (ES) un Eiropas Ekonomikas zonas (EEZ) teritorijā).

1. **Garantijas**
	1. Apstrādātājs apliecina, ka tā darbība attiecībā uz fizisko personu datu apstrādi pilnībā atbilst Regulas un nacionālajos normatīvajos aktos personas datu aizsardzības jomā noteiktajām prasībām attiecībā uz personas datu apstrādi un aizsardzību.
	2. Apstrādātājs ir ieviesis datu apstrādes un aizsardzības nodrošināšanai atbilstoši Regulas prasībām nepieciešamos iekšējos normatīvos aktus un procedūras, iecēlis fizisko personu datu aizsardzības speciālistu un uztur apstrāžu reģistru, ietverot tajā vismaz šādu informāciju par Pārziņa vārdā veikto datu apstrādi:
		1. Pārziņa nosaukums un kontaktinformācija, kura vārdā Apstrādātājs darbojas, un attiecīgā gadījumā pārziņa vai apstrādātāja pārstāvja un datu aizsardzības speciālista vārds un uzvārds un kontaktinformācija. Aktuālo datu aizsardzības speciālistu kontaktinformāciju Apstrādātājs pieprasa pa e-pastu: datuspecialists@rigassatiksme.lv
		2. Pārziņa vārdā veiktās apstrādes kategorijas, t.i. šī pielikuma 1.1.punktā norādītais datu apstrādes mērķis;
		3. informācija par to, ka personas dati netiek nosūtīti uz trešo valsti vai starptautisku organizāciju.
2. **Apstrādātāja pienākumi un tiesības**
	1. Apstrādātājs aizsargā no Pārziņa iegūtos personas datus pret jebkādu datu aizsardzības pārkāpumu, bet jo īpaši pret neatļautu izpaušanu, nosūtīšanu, iznīcināšanu vai to integritātes pārkāpumu.
	2. Apstrādātājs nodrošina, ka Pārziņa personas datu apstrādi veic un tiem var piekļūt tikai tie Apstrādātāja darbinieki vai pilnvarotās personas, kuras ir iesaistītas Līguma izpildē.
	3. Apstrādātājs nodrošina, ka tā personas datu apstrādē iesaistītajiem darbiniekiem un pilnvarotajām personām ir noteikts juridiski saistošs pienākums neizpaust personas datus trešajām personām gan savu darba tiesisko attiecību ar Pārzini vai pilnvarojuma laikā, gan pēc darba tiesisko attiecību vai pilnvarojuma izbeigšanās.
	4. Apstrādātājs nodrošina šā dokumenta 4.2.apakšpunktā minēto darbinieku un pilnvaroto personu uzskaiti un uzņemas visu atbildību par to darbībām, kas veiktas attiecībā uz Pārziņa personas datu apstrādi.
	5. Apstrādātājs īsteno tehniskus un organizatoriskus pasākumus attiecībā uz personas datu drošību.
	6. Apstrādātājs nodrošina, ka tā IT sistēmas spēj nodrošināt visas funkcionalitātes, kuras paredz spēkā esošie normatīvie akti attiecībā uz to drošību un īpaši attiecībā uz aizsardzību pret ārēju ielaušanos Apstrādātāja elektroniskajās informācijas sistēmās.
	7. Apstrādātājs, ņemot vērā datu apstrādes raksturu, apstrādājamo datu veidus un apjomu, datu pārkāpuma iespējamību un smagumu attiecībā uz datu subjekta tiesībām, kā arī, ņemot vērā Pārziņa tehniskās iespējas un tehnisko risinājumu izstrādes izmaksas, nodrošina:
		1. personas datu pseidonimizāciju un šifrēšanu;
		2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
		3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
		4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
	8. Pārzinis, parakstot šo dokumentu, dod Apstrādātājam atļauju piesaistīt Līguma izpildei papildus datu apstrādāju šādu datu apstrādes darbību veikšanai. Ja Apstrādātājs plāno piesaistīt citus apakšapstradātājus, vai piesaistīt papildus apakšaptradātājus, tad pirms apakšapstrādātāja piesaistes, par to informē Pārzini uz Līgumā norādīto kontaktinformācijas e-pasta adresi. Ja Pārzinis piecu darba dienu laikā no e-pasta nosūtīšanas dienas neizsaka iebildumus pret apakšapstrādātāju, uzskatāms, ka tas ir saskaņojis apakšapstrādātāju.
	9. Līdz šā dokumenta parakstīšanas datumam Apstrādātāja piesaistītie papildus apstrādātāji ir uzskatāmi par saskaņotiem ar šā dokumenta parakstīšanas dienu.
	10. Apstrādātājs papildus piesaistītajiem apstrādātājiem uzliek par pienākumu nodrošināt datu aizsardzības līmeni, kas nav zemāks par Apstrādātāja nodrošināto datu aizsardzības līmeni attiecībā uz Pārziņa datiem.
	11. Apstrādātājs Līguma darbības laikā palīdz Pārzinim nodrošināt Regulas 32.-36.pantā noteiktos pienākumus, bet iespējamu personas datu aizsardzības pārkāpumu gadījumā sniedz informāciju Pārzinim vai personas datu aizsardzības speciālistam 48 stundu laikā, ciktāl tie attiecas uz Līguma ietvaros veicamo personas datu apstrādi.
	12. Pēc Līguma termiņa beigām vai beidzoties nepieciešamībai apstrādāt personas datus kāda no Līguma izrietoša pienākuma izpildei (atkarībā no tā, kurš no apstākļiem iestājas pirmais) Apstrādātājs pēc Pārziņa pieprasījuma atgriež no Pārziņa saņemtos personas datus un/vai dzēš tos no visiem saviem tehniskajiem resursiem saskaņā ar šā dokumenta 1.3.4.apakšpunktā noteiktajiem termiņiem, kā arī iznīcina rakstveidā saglabātos personas datus un iznīcina visas kopijas, kas satur no Pārziņa saņemtos personas datus, izņemot gadījumus, kad normatīvie akti nosaka citu attiecīgo personas datu glabāšanas termiņu.
	13. Apstrādātājs nekavējoties informē Pārzini, ja, viņaprāt, kāds Pārziņa norādījums pārkāpj Regulu, citos Eiropas Savienības vai nacionālajos normatīvajos aktos noteiktos personas datu aizsardzības noteikumus, kā arī par jebkādām izmaiņām piemērojamajos normatīvos aktos, kas var ietekmēt Apstrādātāja tiesības veikt Līgumā noteikto pienākumu izpildi un attiecīgo personas datu apstrādi.
	14. Apstrādātājs informē Pārzini par jebkuru datu subjekta pieprasījumu attiecībā uz tā personas datiem un, ciktāl tas ir iespējams, ņemot vērā apstrādes būtību, palīdz Pārzinim ar atbilstīgiem tehniskiem un organizatoriskiem pasākumiem nodrošināt Regulā noteikto datu subjekta tiesību īstenošanu, bet pastāvīgi neatbild uz datu subjektu pieprasījumiem.
	15. Apstrādātājs nekavējoties informē Pārzini par jebkuru uzraudzības iestādes vai tiesību aizsardzības iestādes pieprasījumu saistībā ar Līguma ietvaros veikto personas datu apstrādi, kā arī par gadījumiem, kad uzraugošās valsts institūcijas attiecībā uz Līgumā paredzēto personas datu apstrādi uzsāk vai plāno uzsākt pārbaudi Apstrādātāja teritorijā, telpās un/vai informācijas sistēmās, izņemot, ja šādu informēšanu aizliedz Apstrādātājam saistoši normatīvie akti vai valsts pārvaldes iestāžu lēmumi.
	16. Apstrādātājs dod atļauju iepriekš saskaņotā laikā nodrošināt Pārzinim iespēju veikt Apstrādātāja datu apstrādes auditu, ciktāl tas saistīts ar Līguma ietvaros veikto datu apstrādi. Minētais audits tiek veikts par Pārziņa līdzekļiem.
3. **Pārziņa pienākumi un tiesības**
	1. Pārzinis atbild par Līgumā paredzētās personas datu apstrādes tiesisko pamatu.
	2. Pārzinis Līguma izpildes laikā sniedz visu nepieciešamo informāciju Apstrādātājam, kas ir nepieciešama, lai nodrošinātu Līgumam, normatīvajiem aktiem un Pārziņa norādījumiem un prasībām atbilstošu personas datu apstrādes un aizsardzības procesu.
	3. Pārzinis Regulas piemērošanas laikā īsteno atbilstošus tehniskus un organizatoriskus pasākumus, lai nodrošinātu apstrādājamo personas datu drošību un nodrošinātu, ka pēc noklusējuma tiek apstrādāti tikai tādi personas dati, kas ir nepieciešami katram konkrētajam apstrādes nolūkam.
4. **Sadarbība un atbildība**
	1. Apstrādātājs sadarbojas ar Pārzini un/vai uzraudzības iestādi saistībā ar datu incidentu izmeklēšanu un novēršanu,
	2. Puses vienojas, ka datu subjektu un iestāžu prasījumus Puses primāri nodod viena otrai risināšanā atbilstoši pienākumiem, kas Pusēm izriet no Līguma, šā dokumenta, spēkā esošajiem normatīvajiem aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un/otrai Pusei.
	3. Apstrādātājs atbild par Apstrādātāja Līgumā, šajā dokumentā, spēkā esošajos normatīvajos aktos vai Pārziņa likumīgajās norādēs noteikto pienākumu neatbilstošu īstenošanu vai pārkāpumu, vai apstrādi, kas pārsniedz šajos dokumentos noteikto personas datu apstrādes apjomu un pilnvarojumu.
5. **Citi noteikumi**
	1. Normatīvo aktu grozījumu gadījumā Puses sadarbojas, lai papildinātu un/vai grozītu šo dokumentu, nosakot tajā Pušu saistības atbilstoši spēkā esošajam regulējumam, Līgumā un šajā dokumentā noteiktajai Pušu atbildību sadalījuma būtībai.
	2. Puses neatbild par saistību neizpildi, ja tās iemesls ir nepārvaramas varas apstākļi.
	3. Šis pielikums ir neatņemama Līguma sastāvdaļa un ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šajā pielikumā veikto personu datu apstrādi.

5. pielikums

**DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM**

1. **DOKUMENTĀ LIETOTO TERMINU UN SAĪSINĀJUMU SKAIDROJUMS**
	1. **Avārijas situācija** – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.
	2. **Ārkārtas situācija** – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums.
	3. **Darbi** – darbi un pakalpojumi (t.sk., kas tiek veikti, izpildot piegādes līgumus), ko Izpildītājs apņēmies sniegt Pasūtītāja Objektos uz līguma vai cita veida sadarbības pamata.
	4. **Darba vieta** – vieta, kurā Nodarbinātais veic Darbu.
	5. **IAL** – individuālie aizsardzības līdzekļi.
	6. **Izpildītājs** – uzņēmums, kurš uz Līguma vai cita veida sadarbības pamata, veic Darbus Objektos.
	7. **Līgums** – Izpildītāja un Pasūtītāja noslēgts līgums par pakalpojumu sniegšanu, piegādi ar iebūvēšanu, uzstādīšanu vai apkalpošanu vai būvdarbu veikšanu.
	8. **Nodarbinātais** – jebkura fiziska persona, kuru nodarbina Izpildītājs, tai skaitā Izpildītāja piesaistītā apakšuzņēmuma nodarbinātie, ja tādi ir.
	9. **Noteikumi** – šie noteikumi.
	10. **Objekts/-i** – Pasūtītāja īpašumā, valdījumā, pārvaldīšanā, apsaimniekošanā vai lietošanā esoša teritorija vai telpas.
	11. **Pasūtītājs** – Rīgas pašvaldības sabiedrība ar ierobežotu atbildību “Rīgas satiksme”.
2. **APRAKSTS**
	1. Pasūtītājs ir sertificēts atbilstoši ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
	2. Pasūtītājs rūpējas par savu darbinieku un Pasūtītāja Objektā Nodarbināto un apmeklētāju drošību. Pasūtītājs ir izvirzījis un seko noteiktām vērtībām, skatīt 1. attēlu.



1. attēls “Pasūtītāja vērtības”.

* 1. Pasūtītājs, pamatojoties uz Darba aizsardzības likuma 16. pantu, Izpildītājam nosaka ievērot normatīvo aktu un Noteikumu prasības, izpildot Darbus.
	2. **Būtiskākie darba vides riski Izpildītājam, veicot Darbus**
		1. Jānovērtē Objekta specifika (piemēram, kultūrvēsturiskā vērtība, paaugstinātas ugunsbīstamības objekts, lietošanas mērķis, specifiskas ražošanas funkcijas) un jāpielāgo atbilstošas Darba izpildes metodes.
		2. Jārēķinās ar iesaistītajām pusēm, kuras var tikt ietekmētas Darbu veikšanas laikā. Iesaistītās puses ir Objekta lietotāji, apmeklētāji, Pasūtītāja darbinieki, kuri var atrasties vai pārvietoties Darbu veikšanas vietā.
		3. Jāievēro, ka Darbus ir atļauts veikt, ja ir nodrošināts, ka veicamais Darbs neradīs draudus iesaistīto pušu vai jebkura sabiedrības locekļa dzīvībai, veselībai vai mantai.
		4. Nepieļaut Avārijas situāciju radīšanu ar darbību vai bezdarbību. Avārijas situācijā jārīkojas atbilstoši Noteikumu 2.7. punktā noteiktajai kārtībai.
		5. Nodarbinātajam, veicot Darbus, jāievēro šādi noteikumi:
			1. aizliegts smēķēt;
			2. aizliegts atrasties alkohola, narkotisko un citu apreibinošo vielu ietekmē;
			3. pēc iespējas jālieto darba apģērbs ar Nodarbinātā darba devēja nosaukumu vai piestiprinātu darbinieka darba apliecību un jāizmanto atbilstoši IAL;
			4. jābūt apmācītam drošam darbam un ar darbinieka apliecību;
			5. jānorobežo darba vieta un jāizvieto drošības zīmes, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
			6. jāinformē par bīstamo darbu veikšanu pirms to uzsākšanas;
			7. darba aprīkojumam jābūt pārbaudītam un marķētam;
			8. jāzina, kā rīkoties Avārijas un Ārkārtas situācijā.
	3. **Vispārīgās prasības, uzsākot un veicot Darbus Objektā**
		1. Izpildītājs Līguma darbības laikā nodrošina darba aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.
		2. Izpildītājs pirms Darbu uzsākšanas Objektā Nodarbinātajiem nodrošina:
			1. darba aizsardzības, ugunsdrošības instruktāžu un profesionālo apmācību, atbilstoši veicamajam Darbam;
			2. iepazīstināšanu ar Noteikumos noteiktajām prasībām;
			3. apmācību par resursu lietderīgu izmantošanu (elektroenerģija, ūdens, izejvielas), pareizu atkritumu apsaimniekošanu Darbu veikšanas vietā, ķīmisko vielu izmantošanu un glabāšanu;
			4. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;
			5. obligātās veselības pārbaudes pirms Darbu uzsākšanas;
			6. apmācību reaģēšanai Avārijas un Ārkārtas situācijās;
			7. Nodarbināto apliecības, kurās ietverta šāda informācija: darba devēja nosaukums, darbinieka vārds, uzvārds, amats, apliecības izdošanas datums un fotogrāfija.
		3. Caurlaižu režīms:
			1. Transportlīdzekļa iebraukšana vai Nodarbinātā iekļūšana Pasūtītāja teritorijā vai Objektā notiek caurlaižu punktos, ja tādi ir izveidoti. Caurlaižu punkti tiek nodrošināti šādās teritorijās – Rīgā, Brīvības ielā 191, Fridriķa ielā 2, Ganību dambī 32, Kleistu ielā 28, Kleistu ielā 29, Augusta Spariņa iela 1, Vestienas ielā 35 un Vienības gatvē 16 (no Jelgavas ielas puses). Iebraukšanas un iekļūšanas atļaujas saņemšanu organizē Izpildītāja pārstāvis vismaz 3 darba dienas pirms nepieciešamības iebraukt vai iekļūt Pasūtītāja teritorijā vai Objektā.
			2. Nodarbinātajiem caurlaides izsniedz Izpildītāja pārstāvim, pamatojoties uz Izpildītāja rakstisku iesniegumu, kurā norāda Nodarbinātā vārdu, uzvārdu. Pasūtītāja caurlaides saņemšanai iesniegtos Nodarbināto personas datus apstrādā ar mērķi nodrošināt drošību Pasūtītāja teritorijās. Izpildītāja pārstāvis, saņemot caurlaidi, ar savu parakstu žurnālā apliecina, ka tas ieguvis Nodarbināto piekrišanu personas datu apstrādei norādītajam mērķim. Caurlaides saņemšanu organizē Izpildītāja pārstāvis vismaz 3 darba dienas pirms nepieciešamības iekļūt Pasūtītāja teritorijā vai Objektā.
			3. Iebraukšanas/iekļūšanas atļauja tiek izsniegta līdz Līguma darbības termiņa beigām. Ja Izpildītājs nomaina transportlīdzekli, transportlīdzeklim piešķir jaunu iebraukšanas atļauju.
			4. Ja nepieciešams Objektā ievest vai izvest materiālās vērtības (piem., instrumentus, aprīkojumu, rezerves daļas u. tml.), pirms to ievešanas, Izpildītājs iesniedz Pasūtītāja atbildīgajam darbiniekam ievesto/izvesto materiālo vērtību sarakstu. Apsardzei vai Pasūtītāja darbiniekiem, kas atbildīgi par drošību Objektos, ir tiesības pārbaudīt transportlīdzekļus, kas iebrauc/izbrauc no Pasūtītāja teritorijas, lai pārliecinātos par to, ka netiek ievestas vai izvestas sarakstā neminētas materiālās vērtības. Šāda kārtība attiecas uz Nodarbinātajiem, ja tie ienes vai iznes no Objekta materiālās vērtības.
			5. Nodarbinātajiem aizliegts atrasties Pasūtītāja teritorijā vai Objektā brīvdienās un svētku dienās, kā arī darbdienās no plkst. 16.31 līdz 7.29, izņemot gadījumus, ja Darbi veicami šajā laikā vai ir objektīvs pamatojums un ir saņemts saskaņojums no Iekšējās drošības sistēmu daļas, ko organizē par Līgumu izpildi atbildīgais Pasūtītāja darbinieks. Caurlaides nozaudēšanas vai bojāšanas gadījumā Izpildītājs apmaksā Pasūtītājam radītos zaudējumus 14,23 EUR (četrpadsmit euro un divdesmit trīs centi) apmērā.
		4. Izpildītāja Nodarbināto ierašanās un uzturēšanās kārtība Objektā:
			1. saskaņot Darbu uzsākšanu ar Līgumā norādīto kontaktpersonu/atbildīgo personu;
			2. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc Pasūtītāja pārstāvja pieprasījuma;
			3. nodrošināt, ka Nodarbinātais Objektā nelieto un neatrodas alkohola, narkotisko vai psihotropo vielu ietekmē.
		5. Ja ir aizdomas, kas Nodarbinātais atrodas alkohola reibuma stāvoklī vai narkotisko, psihotropu vielu ietekmē (piemēram, par to liecina izelpas smaka, neskaidra runa, nestabila gaita), Pasūtītājs atstādina Nodarbināto no Darbu veikšanas un pieaicina Izpildītāja pārstāvi pārkāpuma konstatēšanai. Izpildītāja pārstāvim ir pienākums nekavējoties, bet ne vēlāk kā stundas laikā, ierasties Objektā un atzīt pārkāpumu, vai nodrošināt, ka Nodarbinātais veic pārbaudi atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”. Ja Izpildītāja pārstāvis neierodas norādītajā laikā vai atsakās ierasties Objektā, Nodarbinātais tiek izraidīts no Objekta. Ja vektajā pārbaudē tiek apliecināts un Izpildītājs ir iesniedzis pierādījumus Pasūtītājam, ka Nodarbinatais nav alkohola reibuma stāvoklī, narkotisko vai psihotropo vielu ietekmē, Pasūtītājs sedz pārbaudes izmaksas. Ja Izpildītāja pārstāvis neierodas norādītajā laikā vai atsakās ierasties Objektā, vai nesniedz informāciju par Nodarbinātā pārbaudes rezultātiem, Pasūtītājam ir tiesības piemērot Noteikumu 3.8.6. punktā noteikto līgumsodu. Izpildītāja pārstāvis ir atbildīgs par to, lai iegūtu Nodarbināto piekrišanu īpašās kategorijas personas datu apstrādei norādītajam mērķim.
		6. Prasības Darba vietas iekārtošanai:
			1. izvērtēt pirms Darbu uzsākšanas iespējamos riskus Objekta lietotājiem, apmeklētājiem, Pasūtītāja darbiniekiem un jebkuram sabiedrības loceklim;
			2. norobežot un izvietot brīdinājuma zīmes Darba vietā, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
			3. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transportlīdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram, transportlīdzekļi);
			4. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu (ja tiek veikti ugunsbīstami darbi);
			5. nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem;
			6. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;
			7. uzturēt kārtīgu Darba vietu, aizliegts izraisīt vides piesārņojumu, veidot ar Pasūtītāju nesaskaņotu atkritumu un materiālu uzkrājumus;
			8. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;
			9. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.
		7. Izpildītāja Nodarbināto darba apģērbs, apavi un IAL:
			1. nodrošināt, ka Nodarbinātie pēc iespējas veic Darbus darba apģērbā un apavos, lai aizsargātu savu drošību un veselību no viena vai vairāku darba vides riska faktoru iedarbības. Uz apģērba ir salasāms darba devēja nosaukums vai piestiprināta darbinieka darba apliecība. Apģērbam un apaviem jāpasargā no attiecīgajiem darba vides riska faktoriem;
			2. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;
			3. aizliegts izmantot bojātus, nodilušus un standartiem neatbilstošus IAL.
		8. Izpildītāja izmantojamais darba aprīkojums un iekārtas:
			1. darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;
			2. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;
			3. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir neatbilstoši samontēti.
	4. **Paaugstināta riska darba veidi**
		1. Paaugstināta riska darbu veidi ir tie, kuri var radīt smagas un letālas sekas Nodarbinātajam, Objekta lietotājam, apmeklētājam, Pasūtītāja darbiniekam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.
		2. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:
			1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;
			2. sastatnēm jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un atbildīgajam par sastatņu montāžu ir jābūt atbilstoši apmācītam;
			3. augstkāpēju darbs un darbs uz jumtiem jāveic ar atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;
			4. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.
		3. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:
			1. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;
			2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot bīstamo iekārtu;
			3. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;
			4. nepielaist Darbu veikšanai neapmācītas un nepiederošas personas.
		4. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:
			1. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta Pasūtītājam uz e-pasta adresi: drosiba@rigassatiksme.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;
			2. Izpildītājs nodrošina Nodarbinātajam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;
			3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;
			4. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.
	5. **Izpildītāja un Nodarbinātā rīcība Avārijas vai Ārkārtas situācijā**
		1. Avārijas situācijā Objektā rīcības secība jāizvērtē atbilstoši notikumam:
			1. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;
			2. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;
			3. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;
			4. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
		2. Ja Objektā ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:
			1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;
			2. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;
			3. jāizsauc un jāsagaida Neatliekamā medicīniskā palīdzība (tālrunis 113 vai 112);
			4. jāziņo Līgumā norādītajai kontaktpersonai/atbildīgai personai par notikušo Ārkārtas situāciju;
			5. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.
		3. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:
			1. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;
			2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;
			3. nekavējoties evakuēties, ja atskan ugunsgrēka trauksmes signāls, arī situācijā, ja nav pamanīts ugunsgrēks;
			4. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta;
			5. jāziņo Valsts ugunsdzēsības dienestam (tālrunis 112);
			6. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
1. **ATBILDĪBA**
	1. Pasūtītājs ir atbildīgs par Izpildītāja informēšanu par Noteikumiem. Izpildītājs, parakstot Līgumu, kura pielikums ir Noteikumi, apņemas ievērot Noteikumus un nodrošina, ka tos ievēro Izpildītājs un tā piesaistītie apakšuzņēmēji un to Nodarbinātie.
	2. Pasūtītājam ir tiesības kontrolēt un konsultēt Izpildītāju darba drošības un vides aizsardzības jautājumos. Izpildītājam pēc Pasūtītāja pārstāvju pieprasījuma ir pienākums uzrādīt darba aizsardzības dokumentāciju, piemēram, instrukcijas, instrukciju reģistrācijas žurnālus, obligāto veselības pārbaužu kartes, darba vides risku novērtējumu u.c.
	3. Pasūtītājam ir tiesības apsekot Darba vietu, konstatēt, kā arī fiksēt, vai Izpildītājs un Nodarbinātais ievēro Noteikumos, Līgumā un Latvijas Republikā spēkā esošajos normatīvajos aktos Izpildītājam noteikto Darbu izpildes kārtību, darba aizsardzības, ugunsdrošības, elektrodrošības, vides aizsardzības un citu prasības.
	4. Pasūtītājam ir tiesības:
		1. pirmo reizi konstatējot kādu no Noteikumu 3.8.1. - 3.8.5. punktā norādītajiem pārkāpumiem, izteikt Izpildītājam rakstisku brīdinājumu. Otro reizi konstatējot to pašu pārkāpumu, Līguma izpildes ietvaros, piemērot Izpildītājam līgumsodu Noteikumu pielikumā noteiktajā apmērā;
		2. konstatējot kādu no Noteikumu pielikuma 3.8.6. – 3.8.11. punktā norādītajiem pārkāpumiem, piemērot Izpildītājam līgumsodu Noteikumu 3.8. punktā noteiktajā apmērā;
		3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu Noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.
	5. Izpildītājs ir atbildīgs par iepazīšanos ar Noteikumiem un par Noteikumos noteikto prasību nodrošināšanu, veicot Darbus Objektos. Izpildītājs ir atbildīgs par visu tā piesaistīto apakšuzņēmēju iepazīstināšnu ar Noteikumiem un par to, lai apakšuzņēmēji ievēro Noteikumus.
	6. Izpildītājam ir pienākums pēc Pasūtītāja pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.
	7. Nodarbinātajiem ir pienākums ievērot Noteikumus visā Darbu veikšanas laikā Objektā.
	8. Pasūtītājam ir tiesības piemērot Izpildītājam šādus līgumsodus:

|  |  |  |
| --- | --- | --- |
| Nr. | Pārkāpumi | Līgumsoda apmērs, EUR bez PVN |
| 3.8.1. | Caurlaižu režīma neievērošana vai Ministru kabineta 2015. gada 2. jūnija noteikumu Nr.279 “Ceļu satiksmes noteikumi” pārkāpšana Objektā. Nodarbinātajam nav apliecības, kurā identificējams Nodarbinātais un tā darba devējs.  | EUR 30,00 par katru reizi |
| 3.8.2. | Nodarbinātais darbu veic bez atbilstošiem individuāliem aizsardzības līdzekļiem vai individuālie aizsardzības līdzekļi nav tehniskā kārtībā.  | EUR 70,00 par katru reizi |
| 3.8.3. | Darba vieta un darba zona nav atbilstoši norobežota.Nav nodrošināti ugunsdzēsības līdzekļi vai pirmās palīdzības aptieciņa. Darba vieta nav sakārtota vai ir uzkrāti atkritumi, vai bīstamie atkritumi ir neatbilstoši iepakoti vai novietoti.Darba instrumenti vai aprīkojums nav tehniskā kārtībā vai nav pārbaudīti, vai atbilstoši marķēti. | EUR 70,00 par katru reizi |
| 3.8.4. | Darbs augstumā tiek veikts ar neatbilstošām kāpnēm vai sastatnēm, vai neizmantojot kolektīvos vai individuālos aizsardzības līdzekļus.Augstkāpēju darbs vai darbs uz jumta tiek veikts bez atbilstoša aprīkojuma vai neveicot stiprināšanos pie drošiem enkurpunktiem. | EUR 70,00 par katru reizi |
| 3.8.5. | Smēķēšana neatļautā vietā. | EUR 70,00 par katru reizi |
| 3.8.6. | Nodarbinātā atrašanās alkohola, narkotisko vai citu apreibinošo vielu ietekmē Objektā.Nodarbinātais neatstāj Objektu pēc Pasūtītāja darbinieku/apsardzes darbinieka aicinājuma, ja Pasūtītāja darbiniekam, ir aizdomas par to, ka Nodarbinātais ir alkohola, narkotisko vai citu apreibinošo vielu ietekmē. Izpildītāja pārstāvis neierodas Objektā, lai reaģētu uz Pasūtītāja pārstāvja norādītajām aizdomām par Nodarbinātā atrašanos alkohola, narkotisko vai citu apreibinošo vielu ietekmē. | EUR 140,00 par katru reizi |
| 3.8.7. | Bojātu vai nepārbaudītu bīstamo iekārtu ekspluatācija. | EUR 500,00 par katru apsekošanas (pārbaudes) reizi |
| 3.8.8. | Veicot ugunsbīstamos darbus, ir neatbilstoši iekārtota darba vieta vai nav sagatavots un parakstīts norīkojums ugunsbīstamiem darbiem. | EUR 300,00 par katru apsekošanas (pārbaudes) reizi |
| 3.8.9. | Nav paziņots par darba gaitā notikušu traumu, incidentu, avāriju vai nelaimes gadījumu. | EUR 140,00 par katru reizi |
| 3.8.10. | Vides aizsardzības prasību neievērošana vai vides incidentu izraisīšana. Atkritumu apsaimniekošanas pārkāpums teritorijā (netiek atkritumi šķiroti pa grupām vai nepareizi šķiroti, vai teritorijas piegružošana). Ķīmisko vielu apsaimniekošana neatbilstoši normatīvo aktu prasībām (piemēram, nav vai nepareizs marķējums, neatbilstošs iepakojums, neatbilstoša uzglabāšana, drošības datu lapas neesamība vai neatbilstība). Ķīmisko vielu noplūdes izraisīšana apkārtējā vidē (piemēram, eļļa vai degviela no tehnikas), kas radusies neatbilstoša, bojāta aprīkojuma vai darbinieka vainojamas rīcības rezultātā. Vides (gaisa) piesārņojuma (piemēram, putekļu emisija) izraisīšana, izmantojot neatbilstošu aprīkojumu vai aprīkojuma avārijas rezultātā, kas radusies neatbilstoša, bojāta aprīkojuma vai darbinieka vainojamas rīcības rezultātā. Transportlīdzekļu vai tehnikas mazgāšana vai tīrīšana neatļautā vietā un veidā. Neinformēšana par vides incidentu. Notekūdeņu novadīšana tam neparedzētā vietā. Koku, krūmu vai zaļās zonas bojāšana. | EUR 300,00 par katru reizi |
| 3.8.11. | Pārkāpumi, kuri nav norādīti šajā sarakstā, bet ir secināmi no šiem noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības vai vides aizsardzības jomā. | EUR 200,00 par katru apsekošanas (pārbaudes) reizi |

* 1. Izpildītājs ir atbildīgs un sedz zaudējumus, kas Pasūtītājam radušies Izpildītāja darba aizsardzības, ugunsdrošības, elektrodrošības, vides vai normatīvo aktu prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Nodarbinātie vai Pasūtītāja darbinieki utt.).
1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri. [↑](#footnote-ref-2)
3. Tehniskā specifikācija aktualizēta 2025.gada 3.jūlijā. [↑](#footnote-ref-3)